Euroopa Liidu Teataja L 095 , 11/04/2003 Lk 0013 - 0014



Komisjoni määrus (EÜ) nr 649/2003, 10. aprill 2003, millega muudetakse määruseid (EMÜ) nr 139/81, (EÜ) nr 936/97 ja (EÜ) nr 996/97 veise- ja vasikalihatoodete importimise osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 2345/2001, [2] võttes arvesse komisjoni 16. jaanuari 1981. aasta määrust (EMÜ) nr 139/81, millega määratletakse teatava külmutatud veise- ja vasikaliha ühise tollitariifistiku alamrubriiki 0202 30 50 arvamise tingimused, [3] viimati muudetud määrusega (EÜ) nr 264/1999, [4] eriti selle artikli 5 lõiget 2, võttes arvesse komisjoni 27. mai 1997. aasta määrust (EÜ) nr 936/97, millega avatakse ja sätestatakse tariifikvootide haldamine värske, jahutatud ja külmutatud kõrgekvaliteedilise veiseliha ning külmutatud pühvliliha puhul, [5] viimati muudetud määrusega (EÜ) nr 1781/2002, [6] eriti selle artikli 7 lõiget 2, võttes arvesse komisjoni 3. juuni 1997. aasta määrust (EÜ) nr 996/97, millega avatakse CN-koodi 02062991 alla kuuluva veise külmutatud vahelihase kõõluselise osa impordi tariifikvoot ja sätestatakse selle haldamine, [7] viimati muudetud määrusega (EÜ) 1266/98, [8] eriti selle artikli 6 lõiget 2, ning arvestades järgmist: (1) Vastavalt määrustele (EMÜ) nr 139/81, (EÜ) nr 936/97 ja (EÜ) nr 996/97 peab enne teatavate toodete importimist või arvamist teatavasse koondnomenklatuuri alamrubriiki olema välja antud autentsussertifikaat. Kõnealuseid sertifikaate väljaandvate asutuste loetelud on lisatud nimetatud määrustele. (2) Argentina on muutnud autentsussertifikaate väljaandva asutuse nimetust. (3) Määrusi (EMÜ) nr 139/81, (EÜ) nr 936/97 ja (EÜ) nr 996/97 tuleks seetõttu vastavalt muuta. ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 139/81 II lisa asendatakse käesoleva määruse lisaga. Artikkel 2 Määruse (EÜ) nr 936/97 II lisas asendatakse väljaandva asutuse nimetus "Secretaría de Agricultura, Ganadería, Pesca y Alimentación (SAGPyA)" nimetusega "Secretaría de Agricultura, Ganadería, Pesca y Alimentos (SAGPyA)". Artikkel 3 Määruse (EÜ) nr 996/97 II lisas asendatakse väljaandva asutuse nimetus "Secretaría de Agricultura, Ganadería, Pesca y Alimentación (SAGPyA)" nimetusega "Secretaría de Agricultura, Ganadería, Pesca y Alimentos (SAGPyA)". Artikkel 4 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. aprill 2003 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 315, 1.12.2001, lk 29. [3] EÜT L 15, 17.1.1981, lk 4. [4] EÜT L 32, 5.2.1999, lk 3. [5] EÜT L 137, 28.5.1997, lk 10. [6] EÜT L 270, 8.10.2002, lk 3. [7] EÜT L 144, 4.6.1997, lk 6. [8] EÜT L 175, 19.6.1998, lk 9. -------------------------------------------------- LISA " II LISA Eksportivates riikides autentsussertifikaatide väljastamiseks volitatud asutuste loetelu Kolmas riik | Asutus | Nimetus | Aadress | Argentina | Secretaría de Agricultura, Ganadería, Pesca y Alimentos (SAGPyA), Coordinación de Mercados Ganaderos | Paseo Colón 922, 1er PisoOficina 146(C 1063 ACW) Buenos AiresArgentina | Austraalia | Department of Agriculture, Fisheries and Forestry – Australia | PO Box 858Canberra, ACT 2601 | Botswana | Ministry of Agriculture, Department of Animal Health and Production | Principal Veterinary Office (Abattoir)Private Bag 12Lobatse | Uus-Meremaa | New Zealand Meat Board | PO Box 121Wellington | Svaasimaa | Ministry of Agriculture | PO Box 162Mbabane | Uruguay | Instituto Nacional de Carnes (INAC) | Rincón 459Montevideo | Lõuna-Aafrika | South African Livestock and Meat Industries Control Board | Hamilton and Vermeulen StreetsPretoria | Zimbabwe | Ministry of Agriculture Department of Veterinary Services | PO Box 8012CausewayHarareZimbabwe | Namiibia | Ministry of Agriculture, Water and Rural Development Directorate of Veterinary Services | Private Bag 12002AuspanplatzWindhoek9000Namiibia | " --------------------------------------------------